
MEMORIU DE PREZENTARE

1. INTRODUCERE

1.1 Date de recunoaştere a documentaţiei.

Denumirea lucrării:       PLAN URBANISTIC DE DETALIU „CASĂ DUPLEX P+1E, STRADA PICTOR O. BANCILA, NR. 4, TIMISOARA”
Beneficiar:                     SOMNU IOAN, SOMNU MARIA
Faza de proiectare:       PLAN URBANISTIC DE DETALIU          
Proiectant:                     S. C. CUB – ART SRL

                                       Strada Octavian Goga, Bl.2, Scara B, ap.5, Timişoara

Data elaborării:               AUGUST 2013
Obiectul Planului Urbanistic de Detaliu

Elaborarea Planului Urbanistic de Detaliu de faţă este determinată de intenţia de

 a defini folosinţa şi caracteristicile urbane şi tehnico-edilitare ale unui teren situat în Municipiul Timisoara, Strada Pictor O. Bancila, nr. 4, situat în zona de sud-vest a oraşului, în Cartierul Freidorf, aici aflându-se în curs de execuţie mai multe locuinţe unifamiliale.
2. ÎNCADRAREA ÎN ZONĂ

2.1. SITUAREA OBIECTIVULUI IN CADRUL LOCALITATII

Parcela pe care se doreşte construirea obiectivului propus este situată la Strada Pictor O. Bancila, nr.4. Terenul studiat are o suprafaţă totală de 719,00 m2 , conform Cărţii Funciare nr. 404708 Timisoara. Parcela este orientată cu frontul la strada sus amintita. Terenul este orientat sud-vest cu frontul stradal şi are nr. top 405/a/1/5.

Vecinătăţile terenului studiat sunt următoarele:

· la sud est: imobilul de la nr. 2, teren proprietatea Statului Roman cu casa parter proprietate particulara;
· la sud vest: Strada Pictor O. Bancila – domeniu public al Municipiului Timisoara;
· la nord vest: imobilul de la nr.6, teren proprietatea Statului Roman cu casa parter proprietate particulara.
· la nord est: imobilele din Strada Pacii numerele 5 si 7.
Terenul este plat.

Conform Planului Urbanistic General al Municipiului Timisoara, terenul se află situat în intravilan, având categoria de folosinţă de zonă pentru locuinţe şi functiuni complementare cu regim de inaltime P, P+2. Calitatea urbană în porţiunea de teritoriu luată în studiu nu este satisfacatoare, întreaga zonă prezintă potenţial de edificare cu locuinţe unifamiliale. Din punctul de vedere al situării acestui amplasament în structura urbană a Municipiului Timisoara, el se află în unitatea teritorială de referinţă UTR 58.
3. SITUAŢIA EXISTENTĂ

3.1. ACCESIBILITATEA LA CĂILE DE COMUNICAŢIE; LIMITE ŞI VECINĂTĂŢI

Amplasamentul are asigurată accesibilitatea la domeniul public, respectiv din Strada Pictor O. Bancila. Circulaţia pe aceasta strada se poate face în ambele sensuri. Frontul stradal al terenului studiat este de 20,295 m, cu o adâncime variabilă între 35,29 m şi 35,85 m.
3.2. SUPRAFEŢE DE TEREN CONSTRUITE ŞI SUPRAFEŢE DE TEREN LIBERE

În prezent terenul este construit şi are o suprafaţă totală de 719 m2 cu acces direct din Strada Pictor O. Bancila. Pe parcela studiata se afla construita o locuinta unifamiliala in regim de inaltime parter. Suprafata construita a locuintei existente este de 70,86 m2. Procentul de Ocupare al terenului este 9,8 % iar Coeficientul de Utilizare al Terenului este 0,1.  Conform solicitarilor proprietarilor imobilului si a Certificatului de Urbanism nr. 2331 din 26.07.2013 se propune construirea unei case duplex cu regim de înălţime P+M, cu doua apartamente si cu o suprafata construita de maxim 170,69 m2. Se va obtine un Procent de Ocupare al Terenului de 33,6%. Coeficientul de Utilizare al Terenului va fi de maxim 0,6 pentru parcela studiată.
3.3. TIPUL DE PROPRIETATE ASUPRA TERENULUI

Terenul este şi va rămâne proprietate privată. Terenul este proprietatea privată a familiei Somnu Ioan şi Somnu Maria, conform extrasului CF nr.404708 Timisoara. Parcela are nr.cadastral 405/a/1/5.
3.4. CARACTERISTICI GEOTEHNICE ALE TERENURILOR

Geomorfologic zona se situează in campia joasa TIMIS – BEGA denumita depresiunea panonica. Zona mentionata se incadreaza in complexul aluvionar a carui geomorfologie se datoreaza influentelor apelor curgatoare care au dus in timp la transportarea si depunerea de particule fine din diverse roci.

Geologic zona se caracterizeaza prin existenta la partea superioara a formatiunilor cuaternare reprezentate de un complex alcatuit din argile, prafuri si nisipuri, cu extindere la peste 200 m adincime. Fundamentul cristalin – granitic se afla la circa 1400 – 1700 m adincime si este strabatut de o retea densa de microfalii.

In conformitate cu codul P100 – 1/2006, perioada de colt Tc = 0,7 s. Factorul de amplificare dinamica maxima a acceleratiei orizontale a terenului de catre structura este b0 = 3. Spectrul normalizat de raspuns elastic Se(T) = ag b(T) se considera pentru zona Banat iar acceleratia orizontala a terenului pentru proiectare ag = 0,16 g. 
Din punct de vedere climatic, zona Timisoara prezintă următorii parametri:

  - temperatura medie anuală se situează în intervalul +10÷+11ºC;

  - temperaturile medii lunare se situează între -2÷-1ºC (luna ianuarie) şi +20÷+21ºC (luna iulie)

  - numărul zilelor cu îngheţ dintr-un an este în medie de 94 iar cel al nopţilor geroase (temperaturi mai mici de -10ºC) este de 11,6;

   - cantitatea medie anuală de precipitaţii este de 700÷800 mm, numărul zilelor cu precipitaţii este de 145,6 iar al celor cu zăpadă la sol este de 22,4;

   - direcţia predominantă a curenţilor de aer este SE – NV (61,8%), numărul zilelor cu activitate eoliană fiind de circa 300 zile/an.

Sondajul geotehnic a interceptat apa subterană la – 1,50 m faţă de nivelul terenului. Caracteristicile ale terenului îl încadrează ca teren cu risc geotehnic redus.

Terenul de fundare este reprezentat de argilă prăfoasă de culoare gălbui – cenuşie, plastic consistentă la plastic vârtoasă, cu rar pietriş, umedă, pentru care se recomandă luarea în calcul a unei presiuni convenţionale pconv.=200 kPa. Din punct de vedere seismic, zona se caracterizează prin Ks=0,12 şi Tc=0,7s. Adâncimea maximă de îngheţ este de 0,70 m.

3.5. ECHIPAREA EXISTENTĂ

Zona în care se află amplasamentul studiat are echipamentele edilitare subterane şi supraterane necesare alimentării cu apă – canal, electricitate, gaze naturale, telefonie, etc. Parcela care face obiectul studiului este echipata cu bransamentele necesare alimentarii cu utilitati urbane edilitare.
4. REGLEMENTĂRI

 În perimetrul amplasamentului studiat se propune construirea unei clădiri cu funcţiunea de locuinţă tip duplex, care va avea regim de înălţime P+1E si doua apartamente. La nivelul parterului se va  asigura accesul la cele doua apartamente. Parterul va fi la rândul său înălţat cu 0,50 m faţă de cota amenajată a terenului (a curţii). Structura constructivă este formată din diafragme portante din zidărie, cu sâmburi din b.a. şi planşee din beton armat, cu închideri de zidărie şi acoperire tip şarpantă. La exterior se va aplica o izolare termică tip termosistem.

Constructia se va amplasa cu o retragere de 2,80 m fata de limita de proprietate de la strada si va fi amplasata retrasa spre limita de proprietate din stanga la 2,00 m de aceasta. Fata de limita posterioara a parcelei, constructia se va amplasa la 14,80 m.
BILANT TERITORIAL

	
	Existent
	Propunere

	
	mp
	%
	mp
	%

	S. construita
	70,86
	9.8
	241,55
	33,6

	S. circulatii pietonale si parcari
	128,14
	17,8
	123,45
	17,2

	Spatii verzi
	48,60
	6,7
	354,00
	49,2

	Gradina de legume
	471,40
	65,7
	0,00
	0,0

	Total
	719,00
	100
	719,00
	100


INDICI URBANISTICI

	      EXISTENT

	REGIM DE INALTIME
	P

	SUPRAFATA CONSTRUITA
	70,86 m2

	S. CONSTRUITA DESFASURATA
	70,86 m2

	P.O.T. EXISTENT
	9,8 %

	C.U.T. EXISTENT
	0,1

	APARTAMENTE
	1

	LOCURI DE PARCARE
	1

	      PROPUNERE

	REGIM DE INALTIME
	P, P+1E

	SUPRAFATA CONSTRUITA
	241,55 m2

	S. CONSTRUITA DESFASURATA
	412,24 m2

	P.O.T.
	33,6 %

	C.U.T.
	0,6

	APARTAMENTE
	3

	LOCURI DE PARCARE
	4


4.1. OBIECTIVE ŞI MODALITĂŢI DE OPERARE
Soluţia urbanistică a fost elaborată ţinându-se cont de următoarele obiective:


- Continuarea şi extinderea de locuinţe cu regim mai mare de inaltime şi realizarea unui front construit la Strada Pictor O. Bancila echilibrat volumetric, in concordanta cu cladirile P+E situate in frontul stradal de vis-a-vis;


- Ocuparea cât mai justă a terenurilor  în intravilanul extins al Municipiului Timisoara, fără a intra în disonanţă cu clădirile din jur;


- Prefigurarea unei dezvoltări urbane de tip intensiv a unei porţiuni slab construite care are în prezent o tipologie de ocupare a parcelelor de tip semirural (dimensiunea parcelelor, POT-ul şi CUT-ul existent, etc.);

           - Asigurarea spaţiilor de parcare pe parcela proprie pentru locuinţe.

.
4.1.1. LUCRĂRI RUTIERE
Pentru realizarea si functionarea investitiei propuse nu sunt prevăzute a se realiza lucrari rutiere. Acestea au fost realizate intr-o perioada recenta de catre Primaria Timisoara, Strada Pictor O. Bancila fiind modernizata si asfaltata. Carosabilul strazii are 6,00 m latime asigurand o circulatie auto in doua benzi mai inguste, cate una pe sens.
Pe ambele părţi ale carosabilului sunt  trotuare cu lăţimea de 1,10 m. Strada astfel profilată pentru ca este de tip fundatura in partea de nord vest are spaţiu de manevră la capătul ei pentru asigurarea întoarcerii autovehiculelor de diverse gabarite.
Se va asigura accesul auto în curte, si cate un loc de parcare pentru fiecare unitate de locuit (apartament). Este luat în calcul cel puţin un parcaj pentru fiecare locuinţă si un loc de parcare pentru vizitatori.
4.2. CONDIŢII DE AMPLASARE ŞI CONFORMARE A CONSTRUCŢIILOR
4.2.1 Orientarea faţă de punctele cardinale

Construcţia propusă va avea regimul de înălţime P+1E şi se va amplasa cu o retragere de la aliniamentul Străzii Pictor O. Bancila de 2,80 m. Orientarea clădirii este către sud-vest la stradă şi sud-est, nord-est spre zona curţii. Spaţiile locuibile vor avea dublă orientare astfel încât locuinţele rezultate să aibă asigurate însorirea şi ventilaţia naturală a spaţiilor camerelor. 
4.2.2 Amplasarea faţă de aliniament

Construcţia propusă are funcţiunea de locuinţă duplex, va avea un regim de înălţime de P+1E, şi se va amplasa cu faţada principală către strada care se va moderniza, în conformitate cu retragerile construcţiilor existente de pe parcelele învecinate. Locuinţele situate în vecinătatea amplasamentului nu vor fi umbrite peste limitele admise de legislaţia în vigoare. Faţă de limitele laterale ale parcelelor se propune amplasarea construcţiei la o distanţă de 10,75 m faţă de limita de proprietate din dreapta şi de 2,00 m  inspre vecinul din stanga. Locuinţa familială se va amplasa în raport cu limita din spate a parcelelor la o distanţă de 14,80 m.
4.3. REGULI CU PRIVIRE LA ASIGURAREA ACCESELOR OBLIGATORII
4.3.1 Accese carosabile

Se va asigura acces carosabil la amplasamentul locuinţei. Acesta se va realiza din Strada Pictor O. Bancila. Racordarea accesului carosabil la strada se va face cu curburi de rază de 3,00 m.
4.3.2 Accese pietonale

Accesul pietonal se va asigura din trotuarul Străzii Pictor Octav Bancila care are o lăţime de 1,10 m.
4.4. ASIGURAREA ECHIPĂRII TEHNICO – EDILITARE

4.4.1 Racordarea la reţelele tehnico-edilitare existente

Construcţia de locuit propusă va avea racordarea la energie electrică, prin branşarea la reţeaua care alimentează locuinţele existente în vecinătate. Apa potabilă se va asigura din reteaua Municipiului Timisoara prin bransamentul existent iar canalizarea menajeră se va rezolva prin bransamentul imobilului la reteaua orasului. Colectarea apelor pluviale se asigură prin rigole deschise in curte care canalizează aceste ape la un bazin subteran de retenţie, prin intermediul unui separator de hidrocarburi. Apa colectată va asigura irigarea şi întreţinerea spaţiilor verzi amenajate. Preaplinul rezervorului va fi dirijat la canalizarea orasului.
Încălzirea
Asigurarea agentului termic pentru încălzirea clădirilor, se va face prin sisteme individuale de încălzire. 

Sistemele de încălzire individuale, selectate de beneficiar, pentru fiecare unitate construită, în raport cu necesităţile sale, se vor dimensiona și amplasa în conformitate cu normativele de specialitate, detaliindu-se ca soluţie tehnică, numai în etapa elaborării documentației tehnice pentru obținerea autorizației de construire.

Ventilația

Sistemul de ventilare se stabilește și detaliază în raport cu destinația spațiului construit și configurația acestuia. Sistemul de ventilație va urmări în special diluarea degajărilor interioare de noxe (fumul de țigară, mirosuri) preferându-se de regulă ca sistem de ventilare simplu prin ventilație naturală realizat prin sistemul vitrat (geamuri) al clădirii. 

Ca metodă alternativă, se admite, pentru spațiile generatoare de umiditate și mirosuri (băi, bucătării, spații de depozitare- cămări, debarale şi dressing-uri) se va face prin sistemul de ventilare mecanică de tipul priză de aer proaspăt-aer viciat, centrală de tratare și/sau tubulatură de distilație evacuare a aerului. 

Întrucât în sistemele rezidențiale, debitele de evacuare descrise în literatura de specialitate inregistrează valori mici, ventilarea (procentul necesar de evacuare a aerului de 10%) se poate face ușor prin fante prevăzute în tocul ferestrelor și ușilor exterioare, hote sau ventilator fixat în geam. 

Alimentarea cu gaze naturale
Alimentarea cu gaze naturale a obiectivului se va realiza prin extinderea reţelei de distribuţie gaze naturale de pe parcela studiata. Soluţia de alimentare cu gaze naturale va fi stabilită de către Eon Gaz care va elibera şi cota de gaz aferentă obiectivului.
2.4  Protecţia mediului
Diminuarea până la eliminare a surselor de poluare

Pentru diminuarea surselor de poluare se prevăd plantații în spațiile verzi propuse pe parcela. O bună organizare de selectare, colectare și evacuare a deșeurilor va contribui de asemenea la diminuarea surselor de poluare.

Prevenirea producerii riscurilor naturale


Terenul luat în studiu nu prezintă caracteristici geografice și morfologice care să presupună riscuri naturale directe.
Epurarea și preepurarea apelor uzate

Apele uzate vor fi preluate în canalizarea stradală propusă care funcționeaza în sistem gravitațional, cu mod de descărcare în rețeaua de canalizare a Strazii Nicolae Andreescu.
Depozitarea controlată a deșeurilor


Deșeurile vor fi constituite din deșeuri curente menajere rezultate de la locatari. Se va organiza o colectare selectivă a deșeurilor pentru a asigura un grad ridicat de reciclare și refolosire. Deșeurile menajere vor fi colectate în pubele de unde vor fi colectate și depozitate la deponeul gestionat de primărie. Deșeurile reciclabile se vor colecta separat și se vor preda spre reciclare sau refolosire în funcție de natura fiecărei activități desfășurate.

Recuperarea terenurilor degradate, consolidări de maluri, plantări de zone verzi

Nu este cazul

Organizarea sistemelor de spații verzi

Se prevede realizarea unui spațiu verde în suprafață de 354 mp (49,2 % din suprafața parcelei studiate).
Protejarea bunurilor de patrimoniu, prin instituirea de zone protejate

Nu este cazul.

Refacerea peisagistică și reabilitare urbană

Nu este cazul – terenul nu are potențial peisagistic și urban

Valorificarea potențialului turistic și balnear

Nu este cazul

Eliminarea disfuncționalităților din domeniul căilor de comunicație și al rețelelor edilitare majore

Strada Pictor Octav Bancila este modernizata si in prospectul sau sunt pozate subteran si aerian principalele retele edilitare ale Municipiului Timisoara. Rețelele de utilitati edilitare nu prezinta disfunctionalitati.

Dezvoltarea durabilă a aşezărilor umane obligă  la o reconsiderare a mediului natural sub toate aspectele sale: economice, ecologice şi estetice şi accentuează caracterul de globalitate a problematicii mediului .

Raportul mediu natural – mediu antropic trebuie privit sub aspectul modului în care utilizarea primului este profitabilă şi contribuie la dezvoltarea celui din urmă.

Aplicarea măsurilor de reabilitare, protecţie şi conservare a mediului va determina menţinerea echilibrului ecosistemelor, eliminarea factorilor poluanţi ce afectează sănătatea şi creează disconfort şi va permite valorificarea potenţialului natural şi a sitului construit.

TRATAREA CRITERIILOR PENTRU DETERMINAREA EFECTELOR SEMNIFICATIVE POTENŢIALE ASUPRA MEDIULUI (conform HOTĂRÂRII 1076 din 08/07/2004)

1. 
Caracteristicile planurilor şi programelor cu privire în special la:

1.a. Soluţiile de urbanism propuse creează suportul pentru activităţi viitoare. Fiind P.U.D. pentru locuinţa duplex, locuitorii vor avea nevoie de servicii: grădiniţă, şcoală, dispensar, etc.

1.b. Se încadrează în P.U.G. In curs de execuție si avizare.

1.c. Actualmente terenul are categoria de folosinţă teren intravilan – curti constructii. Caracterul functional al terenului nu se modifica.
1.d.
Propunerile documentaţiei de urbanism de construire a unei locuinte duplex P+E  nu afectează mediul. În zona respectivă nu se desfăşoară activităţi industriale şi nu se utilizează substanţe poluante care să afecteze mediul.

1.e. Prin racordarea constructiei propuse la retelele de canalizare şi alimentare cu apă în sistem centralizat a Municipiului Timișoara, soluţia ce se propune este conformă cu normelor europene actuale.

2. Caracteristicile efectelor şi ale zonei posibil a fi afectate cu privire, în special la:

2.a.
Propunerile promovate prin documentaţia de faţă produc nişte efecte ireversibile. Se realizează locuinţe noi, spaţii verzi aferente, indesirea zonei de locuit.

2.b.
Nu e cazul.

2.c.
Nu se produc efecte transfrontaliere.

2.d.
Nu e cazul.

2.e.
Nu există riscuri pentru sănătatea umană.

2.f.
Nu e cazul.

2.f.i.  
– nu sunt zone naturale speciale şi nici patrimoniu natural care să fie afectat.


2.f.ii
- nu e cazul. Nu se depăşesc standardele şi valorile limită de calitate a mediului .

2.f.iii
- nu e cazul.

2.g.
    Nu e cazul.

LISTA OBIECTIVELOR DE UTILITATE PUBLICĂ


În etapa pentru care se elaborează Planul Urbanistic de Detaliu, nu sunt prevazute obiective de utlitate publică.
Identificarea tipului de proprietate asupra bunului imobil

În prezentul studiu se propune ca tipurile de proprietate să fie de două categorii:

· terenuri proprietate publică de interes local

· terenuri proprietate privată a persoanelor fizice sau juridice; 

Determinarea circulației terenurilor între deținători

În conținutul studiului de urbanism nu sunt prevăzute terenuri ce se intenționează să fie trecute în proprietatea publică a unității administrativ – teritoriale și nici terenuri aflate în proprietate privată destinate circulației juridice privind proprietatea.

Protecţia calităţii apelor

Evacuarea apelor uzate menajere se va face în reteaua stradala.


Nu se impun lucrări de apărare împotriva inundaţiilor, zona nefiind inundabilă.


Protecţia aerului


Activităţile ce se vor desfăşura atât pe parcursul realizării obiectivului cât şi pe parcursul utilizării acestuia nu vor produce poluanţi ai aerului, emisiile de noxe încadrându-se în STAS 12574/87.


Activitatea de construire este producătoare de pulberi dar în cantităţi nesemnificative.
5. CONCLUZII

Se recomandă centralizarea informaţiilor referitoare la operaţiile ce vor urma avizării PUD-ului şi introducerea lor în baza de date existentă, în scopul corelării şi al menţinerii la zi a situaţiei din zonă.

Întocmit,

Arh. Balan Gabriel

